ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๔๕ (พ.ศ. ๒๕๓๒)เรื่องกำหนดเครื่องปรับความดันก๊าซปิโตรเลียมเหลวชนิดความดันต่ำเป็นสินค้าที่ควบคุมฉลาก โดยที่ปรากฏว่าขณะนี้เครื่องปรับความดันก๊าซปิโตรเลียมเหลวชนิดความดันต่ำเป็นสินค้าที่ประชาชนใช้กันอย่างแพร่หลายแต่การแสดงลักษณะเฉพาะยังไม่ชัดเจน ดังนั้นเพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดเครื่องปรับความดันก๊าซปิโตรเลียมเหลวชนิดความดันต่ำเป็นสินค้าที่ควบคุมฉลากอาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ เครื่องปรับความดันก๊าซปิโตรเลียมเหลวชนิดความดันต่ำ หมายความว่าอุปกรณ์ที่ใช้ลดความดันของก๊าซภายในถังก๊าซที่มีขนาดของถังตามมาตรฐานผลิตภัณฑ์อุตสาหกรรมถังก๊าซปิโตรเลียมเหลว(มอก. ๒๗ - ๒๕๒๘) เพื่อปรับให้ได้ความดันทางออกคงที่ค่าหนึ่ง ซึ่งไม่เกิน ๕.๐กิโลปาสกาล ตามมาตรฐานผลิตภัณฑ์อุตสาหกรรมเครื่องปรับความดันก๊าซปิโตรเลียมเหลว : ความดันต่ำ (มอก. ๘๐๕ - ๒๕๓๑)ข้อ๒ให้เครื่องปรับความดันก๊าซปิโตรเลียมเหลวชนิดความดันต่ำเป็นสินค้าที่ควบคุมฉลากข้อ๓ประกาศนี้ไม่ใช้บังคับแก่เครื่องปรับความดันก๊าซปิโตรเลียมเหลวชนิดความดันต่ำที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)เครื่องปรับความดันก๊าซปิโตรเลียมเหลวชนิดความดันต่ำดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า สำหรับส่งออกเท่านั้น หรือเป็นภาษาอังกฤษว่า ForExport Only(๒)เครื่องปรับความดันก๊าซปิโตรเลียมเหลวชนิดความดันต่ำดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขายหรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ๔เครื่องปรับความดันก๊าซปิโตรเลียมเหลวชนิดความดันต่ำที่จะนำออกขายต้องจัดให้มีฉลากรวมทั้งเอกสารหรือคู่มือตามที่กำหนดไว้ในข้อ ๕และข้อ ๖ข้อ๕ฉลากต้องมีข้อความเป็นภาษาไทยที่สามารถเห็นและอ่านได้ชัดเจน ปิดหรือติดไว้ที่เครื่องปรับความดันก๊าซปิโตรเลียมเหลวชนิดความดันต่ำและข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)รหัสรุ่นที่ผลิต(๔)ปีที่ผลิต(๕)คำว่า ก๊าซปิโตรเลียมเหลว หรือ แอลพี จี หรือคำที่มีความหมายตรงกัน(๖)คำว่า ชนิดความดันต่ำ(๗)อัตราการจ่ายก๊าซสูงสุด เป็นกิโลกรัมต่อชั่วโมง(๘)เครื่องหมายระบุตำแหน่ง ปิด และ เปิด (เฉพาะเครื่องปรับความดันแบบกดล็อก)ข้อ๖เอกสารหรือคู่มือสำหรับเครื่องปรับความดันก๊าซปิโตรเลียมเหลวชนิดความดันต่ำต้องมีข้อความเป็นภาษาไทยที่สามารถอ่านได้ตามความเหมาะสมและอย่างน้อยต้องมีสาระสำคัญดังต่อไปนี้(๑)วิธีใช้และข้อควรระวังในการใช้(๒)วิธีติดตั้ง ตรวจสอบ และการบำรุงรักษา(๓)วิธีปฏิบัติเพื่อความปลอดภัย เช่น เมื่อมีปัญหาจากการใช้ให้ปฏิบัติดังนี้(ก)ปิดก๊าซที่วาล์วแบบมือหมุนหรือปิดก๊าซที่เครื่องปรับความดันแบบกด(ข)หากก๊าซยังรั่วอีก ควรถอดเครื่องปรับความดันออกแล้วนำถังไปวางไว้ที่โล่งแจ้งรีบติดต่อตัวแทนร้านค้าก๊าซหรือหน่วยดับเพลิงโดยด่วน(ค)ถ้าพบว่าเครื่องปรับความดันชำรุด ควรเปลี่ยนใหม่ ไม่ควรแก้ไขเพราะอุปกรณ์ต่าง ๆมีอายุการใช้งานข้อ๗ให้เครื่องปรับความดันก๊าซปิโตรเลียมเหลวชนิดความดันต่ำที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ใช้บังคับเมื่อพ้นหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๘มีนาคม ๒๕๓๒ประดิษฐ์ เชี่ยวสกุลประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตรวจ๒๑ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษาเล่ม ๑๐๖/ตอนที่ ๔๓/หน้า ๒๑๐๔/๒๑ มีนาคม ๒๕๓๒